Әскерге барғандарды ҰБТ нәтижесінсіз әскери оқу орнына қабылдау талаптары жарияланды
DATE: 10:57, 13 Наурыз 2023 | GMT +5
TITLE: Әскерге барғандарды ҰБТ нәтижесінсіз әскери оқу орнына қабылдау талаптары жарияланды
URL: https://kaz.inform.kz/news/askerge-bargandardy-ubt-natizhesinsiz-askeri-oku-ornyna-kabyldau-talaptary-zhariyalandy_a4044973/
META: DATE: 10:57, 13 Наурыз 2023 | GMT +5
TOTAL WORDS: 186
AUTHOR(S):
TEXT: Атап айтқанда, енді Отан алдындағы борышын өтеген азаматтар Ішкі істер министрлігінің әскери оқу орындарына түсе алады. «Мерзімді әскери қызмет өткерген және ІІМ-нің әскери оқу орындарына түсуге ниет білдірген және оқуға түсетін жылы 24 жасқа толмаған азаматтар мерзімді әскери қызмет аяқталған сәттен бастап бір жылдан кешіктірмей қабылдау жылы 1 маусымға дейінгі мерзімде ішкі істер органдарының аумақтық бөлімшесі, Ішкі істер министрлігінің әскери оқу орны басшысының немесе тұрғылықты жері бойынша әскери бөлім командирінің атына өтінішпен жүгінеді. Бөлім командирі міндетті арнайы тексеру және әскери-дәрігерлік сараптама қағидаларына сәйкес, кандидаттың алдын ала медициналық куәландырудан өтуі бойынша жұмысты ұйымдастырады», - делінген құжатта. Міндетті арнайы тексеруден өткен, денсаулық жағдайы бойынша оқуға жарамды азаматтар 20 шілдеге дейін қажетті құжаттарды тапсырып, түпкілікті медициналық тескерістен өтуі үшін әскери оқу орнына баруы тиіс. «Ішкі істер министрлігінің әскери оқу орнына қабылдау жыл сайынғы қабылдау жоспарының 20%-нан аспайтын мөлшерде Ұлттық ұланның әскери бөлімдерінде бұрын жүргізілген іріктеу нәтижелері бойынша жүзеге асырылады», - деп көрсетілген бұйрық жобасында. Әскери оқу орнына түсу үшін Отан алдындағы борышын өтегендердің ҰБТ нәтижесі есепке алынбайды. Олар мына құжаттарды ұсынуы тиіс:. - мерзімді әскери қызмет өткергенін растау туралы анықтама;. - ұсыным. Құжат 29 наурызға дейін көпшілік талқылауда болады
